MF «Gamle Lofotferga»

miniatyr|God stemning på kaia da Riksantikvaren i 2010 vedtok å frede «Gamle Lofotferga» som kulturminne 
alt=Gamle Lofotferga på utleietur i Rombaksbotn.|miniatyr|Gamle Lofotferga henter deltakere fra Svarta Bjørn-marsjen i Rombaksbotn.
MF «Gamle Lofotferga» er den første bilferga som kom til Lofoten i 1956. Ferga gikk i sambandet Napp–Lilleidet mellom Vestvågøy og Flakstad i Lofoten. 

I dag har «Gamle Lofotferga» status som freda fartøy, og eies og driftes av Nina og Johnny Storvik i Kabelvåg, Lofoten. Konseptet er Natur & Matopplevelser i Lofotens skjærgård og det tilbys turer til Trollfjorden, Raftsundet, fiske og havørnsafari. «Gamle Lofotferga» har alle rettigheter og tilbyr mat basert på Lofotens råvarer. «Gamle Lofotferga» har sin base i Kabelvåg, men henter også grupper i andre steder i Lofoten, slik som Svolvær, Nyvågar, Henningsvær, Raftsundet, Skrova og Stamsund.

«Gamle Lofotferga» har en eldre lillesøster som fortsatt i 2025 er i fergedrift i Risør: «Øisang».

 Historie 

1956: Den 25 meter lange og 8 meter brede «Lofotferje II» leveres av E.Moen & Sønn som bygg nr 171. Da var den registrert for 100 passasjerer, 2 stk 5 tonns lastebiler, 1 buss og 4 personbiler.
1977: Ferga blir solgt til H.O.Larsen på Ballstad og får navnet «Lofotpel». Båten brukes som arbeidsbåt i forbindelse med kaibygging og reparasjoner.
1993: «Lofotpel» kjøpes av Randi og Per Lund (Kalle AS) i Kabelvåg. Ferga får etter noe restaurering,sertifikat for 85 passasjerer og fartsområde 3. «Gamle Lofotferga», som den nå heter, settes inn i charter for grupper i Lofoten.
1994: «Gamle Lofotferga» mottar pris som beste restaureringsobjekt under Kystens Landsstevne på Sommarøy.
2001: Nina og Johnny Storvik kjøper «Gamle Lofotferga» og viderefører driften som charterbåt i Lofoten.
2001: Riksantikvaren gir «Gamle Lofotferga» status som vernefartøy.
2003: Stiftelsen Norsk Kulturarv tildeler «Gamle Lofotferga» kvalitetsmerket Olavsrosa.
2004: Fartøyet får medlemskap i Norsk Forening for Fartøyvern.
2010: Gamle Lofotferga blir tildelt status som fredet kulturminne av Riksantikvar Jørn Holme, i Kabelvåg 8.november 2010.

 Referanser 

 Eksterne lenker 
 lofotferga.no


Kategori:Lofoten
Kategori:Verneverdige fartøy
Kategori:Fredete fartøy
Kategori:Olavsrosa
Kategori:Kulturminner i Vågan
Kategori:Nordlands samferdselshistorie